2008年5月1號朝早8點半，兩架載有幾十名日本神慈秀明會香港分會教友嘅旅遊巴準備由慈雲山分會前往西貢市竹洋路教會香港總部參加每月例行崇拜，至到朝早9點02分，其中一架載有61名乘客，由伍氏兄弟旅運公司擁有，配新亞車身嘅isuzult132p旅遊巴駛到西貢公路南邊圍時，懷疑車速太快及煞車皮磨損，喺斜路落斜轉入迴旋處時失平衡，全車翻側喺隔音屏障旁，車頂隨即壓向乘客，導致大量乘客被困喺車頂同座椅之間，而司機受輕傷而可以自行爬出車廂，不過隨後俾警方以危險駕駛導致他人死亡罪名拘捕。